laion/Wikipedia-Exotic huggingface dataset:
גונסאלס

גונסאלס (זו ההגייה המקורית, מספרדית: González), וכן גונזאלס וגונזלס הוא שם משפחה נפוץ בקרב דוברי ספרדית, שמשמעותו "בנו של גונסאלו" (Gonzálo). נכון לשנת 2006 הוא היה שם משפחתם של 2.08% מתושבי ספרד (שני רק לגארסיה), ובמקסיקו ובצ'ילה היה הנפוץ ביותר. האם התכוונתם ל... אישים אדמונדו גונסאלס (יליד 1949) – פוליטיקאי ודיפלומט ונצואלני אייסה גונסאלס (ילידת 1990) – שחקנית ומוזיקאית מקסיקנית אלברטו גונזאלס (יליד 1955) – התובע הכללי השמונים של ארצות הברית אליאן גונזלס (יליד 1993) – פוליטיקאי קובני שהתפרסם כשעמד כילד במרכז משבר פוליטי ומשפטי בין קובה לארצות הברית ג'אנקרלו גונסאלס (יליד 1988) – כדורגלן קוסטה ריקאי ג'סלין גונזלס (ילידת 1986) – דוגמנית ומנחת טלוויזיה פוארטו ריקנית-אמריקאית חאבי גונסאלס (אנ') (יליד 1974) – כדורגלן ספרדי חואן גואלברטו גונסאלס (אנ') (1851–1912) – היה נשיא פרגוואי ה-11 חוזה גונזלס (יליד 1978) – מוזיקאי שוודי ממוצא ארגנטינאי חוליו גונזאלס (1876–1942) – היה פסל וצייר ספרדי לואיס גונסאלס (יליד 1981) – כדורגלן ארגנטינאי מארק גונסאלס (יליד 1984) – כדורגלן צ'יליאני מיקל גונסאלס (יליד 1985) – כדורגלן ספרדי מנואל גונסאלס (1833–1893) – היה גנרל ופוליטיקאי מקסיקני, נשיא מקסיקו ה-31 ניקולאס גונזאלס (יליד 1976) – שחקן קולנוע וטלוויזיה אמריקאי סרחיו גונסאלס (יליד 1976) – כדורגלן ספרדי פליפה גונסאלס (יליד 1942) – פוליטיקאי ספרדי, לשעבר ראש ממשלת ספרד פרננדו גונסאלס (יליד 1980) – טניסאי עבר צ'יליאני קילי גונסאלס (יליד 1974) – כדורגלן עבר ומאמן ארגנטינאי לואיסה גונסאלס (ילידת 1977) – פוליטיקאית ועורכת דין אקוודורית ראול גונזלס (יליד 1977) – כדורגלן עבר ספרדי רודריגו גונזלס (יליד 1981) – יוצר ומפיק תוכן דוקומנטרי ישראלי יליד-צ'ילה רות גונזלס (ילידת 1970) – דוגמנית ושחקנית ישראלית אחר ספידי גונזאלס (אנ') – דמות מצוירת של לוני טונס Speedy Gonzales (שיר) – שיר הומוריסטי משנת 1961
טקס פרסי אוסקר ה-6

טקס פרסי אוסקר ה-6 (באנגלית: 6th Academy Awards) נערך ב-16 במרץ 1934 במלון אמבסדור בלוס אנג'לס, קליפורניה. את הטקס הנחה ויל רוג'רס והיה גם מי שהעניק את הפרסים. ויל רוג'רס העניק את פרס הבמאי הטוב ביותר, וכאשר פתח את המעטפה הוא הכריז "בוא וקבל את זה, פרנק!" פרנק קפרה, היה בטוח שהוא המנצח ורץ אל הבמה כדי לקבל את הפרס, רק כדי לגלות שפרנק לויד, הוא זה שזכה עבור הסרט תהלוכה. זו הייתה הפעם האחרונה במאה ה-20 שתקופת הזכאות לאוסקר נפרסה על פני שנתיים קלנדריות שונות. זה יצר את מסגרת הזמן הארוכה ביותר שעבורה ניתן היה למנות סרטים: 17 החודשים מ-1 באוגוסט 1932 עד 31 בדצמבר 1933 (במאה ה-21 קרה מצב דומה בעקבות מגפת הקורונה בטקס פרסי אוסקר ה-93, שנערך ב-25 באפריל 2021) המועמדים הוכרזו ב-26 בפברואר 1934. הזוכים רשומים ראשונים ומודגשים. שמונה הסרטים הבאים קיבלו מספר רב של מועמדויות: * 4 מועמדויות: תהלוכה, הקץ לנשק (אנ') ו-Lady for a Day (אנ') * 3 מועמדויות: I Am a Fugitive from a Chain Gang (אנ') ו-נשים קטנות * 2 מועמדויות: רחוב 42, The Private Life of Henry VIII (אנ') ו-State Fair (1933 film) (אנ') שני הסרטים הבאים קיבלו מספר רב של זכיות: * 3 זכיות: תהלוכה * 2 זכיות: הקץ לנשק טקס פרסי אוסקר ה-6, במסד הנתונים הקולנועיים IMDb (באנגלית)
אנצאר (מחנה מעצר)

אנצאר היה מחנה מעצר שהקימה ישראל בשנת 1982 בדרום לבנון. המחנה פעל עד לשנת 1985 ובשיאו, הכיל כ-7,000 עצורים. בתחילת מלחמת לבנון הועברו עצירים חשודים בחברות באחד מארגוני הטרור למחנה מעצר ליד ראש הנקרה. אולם, פרקליטות המדינה הודיעה לרמטכ"ל רפאל איתן כי צעד זה נוגד את החוק הבינלאומי וכי יש לעצרם במתקן כליאה בלבנון. כתוצאה מכך חיפש צה"ל מקום שנראה רחב דיו, לא רחוק מאחד מכבישי הרוחב, שלא נשלט על ידי הרים ולא מוקף אוכלוסייה פלסטינית, ובחר בציר ג'יה–נבטיה, שנחשב ידידותי באותו הזמן. מחנה אנצאר היה ממוקם על הציר שיוצא מנבטיה לכיוון מערב, בין הכפר א-דוויר (אנ') לכפר אנצאר (אנ'). המתקן היה בנוי מאוהלים מוקפים גדר וסוללות עפר. האבטחה נעשתה על ידי חיילי מילואים שישבו במגדלי שמירה סביב הגדרות. במחנה ישבו גם מפקדה גזרתית ופלוגות בתעסוקה שביצעו פעילות בגזרה. לאחר שהתגלו מנהרות שהאסירים חפרו, פונו האסירים למחנה חדש עם צריפים ומערכות מים וביוב מסודרות, הובאו יחידות אבטחה ברמה גבוהה, הונהגו מסדרים ופשיטות ואף מכשירים לאיתור חפירות. המחנה עצמו סודר ונכבש באספלט, על מנת למנוע חפירת מנהרות. הוצבו בו אוהלים חדשים ומגדלי שמירה, ונבנו גדרות חדשות וקו עצירה צהוב, אותו אסור היה לחצות, כמטר אחד מגדר המכלאה. נגמ"שים ביצעו את הסיורים בין המכלאות השונות. ב-23 בנובמבר 1983, בעקבות עסקת השבויים עם הפת"ח (עסקת "זמירות חדשות"), פונה הכלא ונסגר זמנית. כמה שבועות לאחר מכן, החל מתקן המעצר לפעול מחדש והועברו אליו עשרות חשודים שנתפסו בפעילות טרוריסטית כנגד חיילי צה"ל. ב-2 באפריל 1985 פונו 1200 אסירים ביטחוניים שהיו כלואים בו לכלא עתלית בישראל, 600 נוספים שוחררו למחרת לכפריהם בדרום לבנון והכלא נסגר. עם הפינוי לרצועת הביטחון, נחרש המתחם על ידי דחפורים. כאן דוקו | אנצאר - מחנה השבויים, הראשון והאחרון, שהקימה מדינת ישראל בשטח לבנון מחנה המעצר שהוקם בעזה בפלוגת החוף כונה אנצאר 2 וכלא קציעות בישראל מכונה אנצאר 3. ב-23 בנובמבר 1983 שחררה ישראל בעסקת חילופי שבויים 4,700 עצירים ביטחוניים ממחנה אנצאר שבדרום לבנון ו-65 אסירים ביטחוניים שהיו כלואים בישראל תמורת שישה חיילי נח"ל.
טאריה טורונן

טאריה סוילה סוסנה טורונן קבולי (בפינית: Tarja Soile Susanna Turunen Cabuli; נולדה ב-17 באוגוסט 1977) היא זמרת-יוצרת ומוזיקאית מטאל, הזמרת הראשית לשעבר של להקת המטאל סימפוני, Nightwish. קולה משלב קול סופרן סימפוני קלאסי ואופרה. טאריה נולדה בקיטה, כפר קטן בפינלנד. כבר בגיל 5 למדה לנגן בפסנתר ושרה במקהלת כנסייה. בבית ספר תיכון השתתפה במספר פרויקטים מוזיקליים כזמרת. ב-1993 למדה בבית ספר למוזיקה ואומניות בסבונלינה. בגיל 18 התחנכה באקדמיית סיבליוס. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. טאריה זכתה לפריצה הגדולה כאשר הופיעה כסולנית להקת המטאל סימפוני Nightwish ועד מהרה קול הסופרן האופראי שלה הפך לשם דבר בעולם המטאל. אחד מביצועיה הידועים הוא גרסת כיסוי לשיר "The Phantom of the Opera" של אנדרו לויד ובר ובו היא מגיעה עד לתווים הגבוהים ביותר, כמו המבצעת המקורית שרה ברייטמן. לאחר שפוטרה מ-Nightwish, פתחה בקריירת סולו. טאריה הוציאה בשנת 2006 את אלבומה הראשון כפרויקט לחג המולד. אלבומה השני יצא בסוף 2007, בו היא משלבת את עולם המטאל, עם עולם האופרה. הוא נקרא My Winter Storm (סופת החורף שלי). טאריה הגיעה לישראל במסגרת סיבוב ההופעות שלה, לקידום אלבום הבכורה שלה. ההופעה נערכה ב-31 באוקטובר 2008, בביתן 11 שבגני התערוכה בתל אביב. ההופעה כללה שירים מאלבום הסולו של טאריה, וכמו כן גם שירים מהרפרטואר העשיר של נייטוויש. בשנת 2010 הוציאה טאריה את אלבומה השלישי, What Lies Beneath (בתרגום חופשי- האמת מתחת לפני השטח). מתוך האלבום הוציאה טאריה ארבעה סינגלים. באוגוסט 2013 הוציא אלבום נוסף Colours in the Dark (צבעים בחשכה). טאריה הופיע פעם נוספת בישראל ב 5 ביוני 2017 במועדון הוואנה בתל אביב. בשנת 2017, הוציאה את אלבום חג המולד השני שלה, From Spirits and Ghosts (Score for a Dark Christmas). מדיה וקבצים בנושא טאריה טורונן בוויקישיתוף אתר האינטרנט הרשמי של טאריה טורונן (באנגלית ובספרדית) טאריה טורונן, ברשת החברתית פייסבוק טאריה טורונן, ברשת החברתית אקס (טוויטר) טאריה טורונן, ברשת החברתית אינסטגרם טאריה טורונן, ברשת החברתית VK טאריה טורונן, סרטונים בערוץ היוטיוב טאריה טורונן, במסד הנתונים הקולנועיים IMDb (באנגלית) טאריה טורונן, באתר אפל מיוזיק (באנגלית) טאריה טורונן, באתר ספוטיפיי טאריה טורונן, באתר Last.fm (באנגלית) טאריה טורונן, באתר AllMusic (באנגלית) טאריה טורונן, באתר MusicBrainz (באנגלית) טאריה טורונן, אמן באתר Encyclopedia Metallum (באנגלית) טאריה טורונן, להקה באתר Encyclopedia Metallum (באנגלית) טאריה טורונן, באתר דיזר טאריה טורונן, באתר Discogs (באנגלית) טאריה טורונן, באתר Songkick (באנגלית) טאריה טורונן, באתר SecondHandSongs דרמה פרינסס באתר mako ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אחמד שאה, סולטאן מלאקה

אָחְמֵד שָאַה אִבְּן אֵל-מָרְהוּם סוּלְטָאן מָחְמוּד שָאַה (נפטר ב-1513) היה האחרון שבסולטאני מלאקה, ובמהלך שלטונו שארך שנתיים חרבה הסולטנות. אחמד שאה עלה לשלטון בשנת 1511, אחרי שאביו, מחמוד שאה, נמלט לפהאנג תוך ניסיון לגייס סיוע סיני נגד הפורטוגזים שתקפו את הסולטנות והצליחו לכבוש אותה זמן קצר לאחר מכן. עם זאת, מחמוד שאה המשיך לקבל את היחס של סולטאן מלאקה. לפי מחקר, אחמד שאה מונה לשליט באופן לא רשמי כדי לאפשר לאביו לברוח יחד עם טון טג'ה והאנג טואה לאוקיינוס ההודי. אחמד שאה נחשב לבלתי כשיר לכהן כסולטאן, והוא נהרג ב-1513 כשאביו, מחמוד שאה, ניסה להשתלט מחדש על הסולטנות ולשחרר אותה משלטון פורטוגל. עם זאת, בגלל שהסולטנות כבר חרבה, מחמוד שאה נחשב לטוען לכתר. הסולטאן אחמד שאה היה מעורב במיתוס על סולטאן מלאקה ששמע על יופייה של נסיכה שמימית שגרה בהר לדאנג ורצה להתחתן איתה, אך היא הציבה בפניו שבעה תנאים בלתי אפשריים. בין התנאים שהיא הציבה לו הייתה קערת דמו של הסולטאן. התנאים הוצבו כדי לבחון את אהבת הסולטאן כלפיה, אך היא ידעה שהם בלתי אפשריים מפני שהבקשה האחרונה הייתה קשה במיוחד מאחר שלסולטאן היה בן יחיד. גרסאות מסוימות טוענות שהסולטאן לא הצליח למלא אף בקשה, בעוד אחרות סוברות שהוא מילא את ששת התנאים הראשונים, ובכך גרם לחורבן הסולטנות. לפי גרסה אחרת, אחמד שאה שנרצח על ידי אביו הוא הבן שאת דמו ביקשה הנסיכה. George C dès, The Indianized States of South-East Asia, הוצאת האוניברסיטה של הוואי, 1968, ISBN 9780824803681 History of Malacca - Chronology of Events, The Historical City Of Malacca (ארכיון) ערך זה הוא קצרמר בנושא מלזיה ובנושא היסטוריה. אתם מוזמנים לתרום לוויקיפדיה ולהרחיב אותו.
יוני סטויאנוב

יואן "יוני" סטויאנוב (בבולגרית: Йоан "Йони" Стоянов; נולד ב-22 במאי 2001) הוא כדורגלן בולגרי-ישראלי, המשחק בעמדת המגן ימני והקשר הקדמי בהפועל באר שבע מליגת העל ובנבחרת בולגריה. יואן סטויאנוב נולד בפלובדיב שבבולגריה ליוליה וסטויאן סטויאנוב. הוא עלה לישראל בגיל שנתיים עם אמו והוריה, וגדל בתל אביב. אביו הצטרף למשפחה לאחר כמה שנים. בגיל שש הוריו התגרשו ואביו חזר לבולגריה. סטויאנוב החל את דרכו בהפועל הרצליה בבוגרים, ולו הופעה אחת במדיה בליגה א' ב-2020. ב-27 בדצמבר 2020 עבר להפועל כפר סבא מליגת העל, ולאחר תום חצי העונה שנותרה, ירד עמה לעונה שלמה בליגה הלאומית (2021/2022). ב-21 ביוני 2022 חתם לארבע עונות בהפועל באר שבע מליגת העל, תמורת 650 אלף שקל ששולמו לקבוצתו הקודמת הפועל כפר סבא, על ההעברה. ב-31 באוגוסט 2022, ערך את הופעת הבכורה שלו בהפועל באר שבע, במחזור הראשון של ליגת העל מול מ.ס. אשדוד, בהפסדה הביתי של הפועל באר שבע 1–2. ב-21 בספטמבר 2022 עבר בהשאלה מהמחזור השני ועד לתום העונה לסקציה נס ציונה מליגת העל. ב-2 באוקטובר 2022 ערך את הופעות הבכורה שלו בסקציה נס ציונה, במסגרת המחזור ה-6 לעונת 2022/2023 בליגת העל בכדורגל, בהפסד 2–0 לבני סכנין. ב-5 בנובמבר 2022 כבש את שער הבכורה שלו בליגת העל ובמדי סקציה נס ציונה, בתיקו 1–1 מול מכבי תל אביב, במסגרת המחזור האחד-עשר. ב-1 ביולי 2023 סטויאנוב חזר מן ההשאלה, ושב לשחק במדי הפועל באר שבע מליגת העל, לאחר שהוא וסקציה נס ציונה ירדו ליגה בתום העונה הקודמת. ב-2 בנובמבר 2021, זומן סטויאנוב לראשונה לנבחרת הצעירה של בולגריה עד גיל 21, לקראת משחקי מוקדמות היורו לנבחרות צעירות עד גיל 21 לשנת 2023, מול הולנד הצעירה ומול מולדובה הצעירה. ב-2021 סטויאנוב ערך את הופעת הבכורה שלו בנבחרת בולגריה עד גיל 21 במשחקה מול הנבחרת ההולנדית עד גיל 21. לזכותו 6 הופעות במדי הנבחרת הבולגרית הצעירה. ב-23 בספטמבר 2022, סטויאנוב ערך את הופעת הבכורה שלו בנבחרת בולגריה הבוגרת כשנכנס כמחליף בדקה ה-60 מול גיברלטר, במסגרת דרג ג' (מתוך ארבעה דרגים) בליגת האומות של אופ"א 2022/2023. הפועל באר שבע אלוף האלופים: 2022 תארים אישיים תגלית העונה של ליגת העל מטעם אתר ONE וארגון שחקניות ושחקני הכדורגל בישראל: 2022/2023 מדיה וקבצים בנושא יוני סטויאנוב בוויקישיתוף יוני סטויאנוב, באתר ההתאחדות לכדורגל בישראל יוני סטויאנוב, באתר Transfermarkt יוני סטויאנוב, באתר Soccerway יוני סטויאנוב, באתר WorldFootball.net יוני סטויאנוב, באתר National Football Teams יוני סטויאנוב, באתר FootballDatabase.eu תומר חבז, ‏"נבחרת ישראל פספסה אותי": סטויאנוב בראיון, באתר ONE‏, 15 בדצמבר 2022 תומר חבז, ‏"החבילה המלאה": הקשר שישראל עלולה לפספס, באתר ONE‏, 11 בנובמבר 2021 משה מרקוס, מי ייהיה האקזיט הבא בעולם הספורט בשרון?, באתר mynet‏ רעננה, 7 בינואר 2022 Напрежение в Израел заради наш младежки национал, Gong.bg (בבולגרית) מוטי פשכצקי, ‏רשמית: יוני סטויאנוב חתם בהפועל ב"ש, באתר ערוץ הספורט, 21 ביוני 2022 איציק כלפי, רשמי: יוני סטויאנוב חתם בהפועל ב"ש ל-4 עונות, באתר ynet, 21 ביוני 2022 מסגרת ליגת ONE ZERO - עונה: 2022/2023 - משחק הפועל ב"ש - מ.ס. אשדוד - תוצאה 2-1 - חילופים דקה 74, באתר ההתאחדות לכדורגל בישראל, ‏31/08/2022 הדר יעקבי, ‏סטויאנוב הושאל לנס ציונה עד סיום העונה, באתר ערוץ הספורט, 21 בספטמבר 2022 UEFA.com, Bulgaria-Gibraltar | UEFA Nations League 2023, UEFA.com (באנגלית) עתידו עוד לפניו: סטויאנוב נבחר לתגלית העונה, באתר ONE‏, 18 במאי 2023
גור רוזנבלט

גור רוזנבלט (נולד ב-5 ביולי 1973) הוא סמנכ״ל במשרד החינוך העומד בראש מנהל חברה ונוער, בנוסף רוזנבלט הוא אלוף-משנה במילואים בצה"ל המפקד על חטיבת החי"ר הצפונית של פיקוד העורף. עם גיוסו לצה"ל שובץ רוזנבלט בחטיבת גולני בגדוד 51, ועבר מסלול הכשרה כלוחם, קורס מ"כים חי"ר וקורס קציני חי"ר. עם סיום הקורס שב לחטיבה ושימש כמפקד מחלקה ולקח חלק בלחימה בדרום לבנון. לאחר שחרורו, בשנים 1997–2006, שירת כמפקד מחלקה בגדוד 9208 שבחטיבת הנגב. לאחר מכן שימש כמפקד פלוגה בגדוד, בין היתר בלחימה בעזה במבצע עופרת יצוקה. בשנים 2012–2017 שימש כמפקד גדוד 9208, בין היתר במהלך מבצע צוק איתן. בשנים 2018–2020 שימש כסגן מפקד חטיבת הנגב. ולאחר מכן עבר לפיקוד העורף ושימש כסגן מפקד נפת הרטוב. בשנת 2022 מונה למפקד חטיבת החי"ר הצפונית. רוזנבלט, עורך דין בהשכלתו, סמנכ"ל משרד החינוך, תחילה שימש כאחראי על מינהל רישוי בקרה ואכיפה וכממונה בחוק על המעונות במדינת ישראל. בשנת 2023 עבר לתפקיד סמנכ"ל נוסף ועומד בראש מינהל חברה ונוער במשרד. מפרי עטו מי יפקד על חטיבות המילואים?, מערכות, גיליון 465–466, יוני 2016 גל פרל פינקל, זן נדיר, "שורטי",‏ 10 ביולי 2016 אבנר הופשטיין, פרשת תלמה ילין: שי פירון גויס להצלת בית הספר, באתר זמן ישראל, 1 ביולי 2020 סבב מינויים במשרד החינוך: הרב חגי גרוס מסיים את תפקידו, באתר כיפה, ‏2023-12-19 ערך זה הוא קצרמר בנושא קציני צה"ל. אתם מוזמנים לתרום לוויקיפדיה ולהרחיב אותו.
ג'ני אברהמסון

ג'ני אברהמסון (בשוודית: Jennie Abrahamson; נולדה ב-28 במאי 1977) היא זמרת פופ וכותבת שירים שוודית. נולדה בקרבת אומאו שבצפון שוודיה, ומתגוררת כיום ברובע סודרמאלם (Södermalm) בסטוקהולם. אברהמסון החלה את קריירת השירה שלה באומאו עם להקת פדינגטון. היא עבדה עם אמנים שונים וניגנה במספר להקות מוזיקליות, כלהקת הטריפ-הופ Heed, להקת הקאנטרי רוק יוקון AKB. לאחר שניגנה בלהקות שונות ושיתפה פעולה עם אמנים מתחלפים אחרים, היא החלה בקריירת סולו בשוודיה בשנת 2006. בתמיכת חברותיה פריסקה וילג'ור ואן ברון, הקימה אברהמסון חברת תקליטים משלה בשנת 2007. יחד עם בן זוגה הוותיק יוהנס ברגלונד, היא גם מנהלת אולפן מוזיקה בסטוקהולם. עם פיטר גבריאל היא יצאה לסיבוב הופעותב-"Back to Front - So-Tour" שלו בשנים 2013 ו-2014 יחד עם לינאה אולסון כזמרת פתיחה ורקע בצפון אמריקה ובאירופה. במהלך סיבוב ההופעות הזה, ביצעה את חלקה של קייט בוש בשיר "Don't Give up". מאז 2006 הקליטה אברהמסון חמישה אלבומי סולו, מהם הצליחו מספר סינגלים בשוודיה, גרמניה וצרפת. אורות (2007) בעוד השמש עדיין זורחת והשמיים בהירים (2009) צליל הלב הפועם שלך (2011) מזל תאומים (2014) היפוכים (2017) תוכנית לייט נייט (מתוך "כשהשמש עדיין זורחת" והשמיים בוהקים) (2009) קשה להגיע (מתוך "צליל הלב הפועם שלך") (2011) שעת הזאב (מתוך "צליל הלב הפועם שלך") (2011) "המלחמה" (2014) "בטוח הלילה" (2017) "הדברים האהובים עלי" (2018) ג'ני אברהמסון, ברשת החברתית פייסבוק ג'ני אברהמסון, ברשת החברתית אקס (טוויטר) ג'ני אברהמסון, ברשת החברתית אינסטגרם ג'ני אברהמסון, סרטונים בערוץ היוטיוב ג'ני אברהמסון, במסד הנתונים הקולנועיים IMDb (באנגלית) ג'ני אברהמסון, באתר אפל מיוזיק (באנגלית) ג'ני אברהמסון, באתר ספוטיפיי ג'ני אברהמסון, באתר סאונדקלאוד (באנגלית) ג'ני אברהמסון, באתר Last.fm (באנגלית) ג'ני אברהמסון, באתר AllMusic (באנגלית) ג'ני אברהמסון, באתר MusicBrainz (באנגלית) ג'ני אברהמסון, באתר דיזר ג'ני אברהמסון, באתר Discogs (באנגלית) ג'ני אברהמסון, באתר Songkick (באנגלית) ג'ני אברהמסון, באתר Genius ג'ני אברהמסון, באתר SecondHandSongs ג'ני אברהמסון, באתר טיידל (באנגלית) ג'ני אברהמסון, באתר אמזון מיוזיק
בורחה סאנצ'ס

בורחה סאנצ'ס לבורד (בספרדית: Borja Sánchez Laborde; נולד ב-26 בפברואר 1996 באוביידו שבספרד) הוא כדורגלן ספרדי המשחק בעמדת הקשר הכנף בקבוצת ריאל אוביידו מהליגה הספרדית השנייה. סאנצ'ס גדל במחלקות הנוער של ריאל אוביידו ושל ריאל מדריד. הוא החל את הקריירה המקצוענית שלו בריאל מדריד קסטיליה, קבוצת המילואים של ריאל מדריד, ממנה הושאל לפואנלברדה ולקבוצות המילואים של מיורקה ושל ריאל אוביידו. ב-13 ביולי 2018 חתם על חוזה קבוע בריאל אוביידו מהליגה הספרדית השנייה. בורחה סאנצ'ס, באתר Transfermarkt בורחה סאנצ'ס, באתר Soccerway בורחה סאנצ'ס, באתר BDFutbol בורחה סאנצ'ס, באתר FootballDatabase.eu Borja Sánchez, a new player for Real Oviedo Vetusta באתר הרשמי של ריאל אוביידו, 13 ביולי 2018 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "בורחה סאנצ'ס".
הלדר פריירה

הלדר ז'וזה קסטרו פריירה (בפורטוגזית: Hélder José Castro Ferreira; נולד ב-5 באפריל 1997 בפאפה שבפורטוגל) הוא כדורגלן פורטוגזי המשחק בעמדת הקשר הכנף בקבוצת פאסוס די פריירה מליגת העל הפורטוגלית. פריירה גדל במחלקות הנוער של פאפה, ויטוריה דה גימארייש, בנפיקה ליסבון וסנדיננסש. בשנת 2015 החל לשחק בוויטוריה דה גימארייש ב', קבוצת המילואים של ויטוריה דה גימארייש, במסגרת הליגה הפורטוגלית השנייה. ב-5 באוגוסט 2017 ערך את הופעת הבכורה שלו בקבוצה הבוגרת של המועדון, בהפסד 3-1 לבנפיקה ליסבון במסגרת הסופר קאפ הפורטוגלי. ב-10 באוגוסט ערך את הופעת הבכורה שלו בליגת העל הפורטוגלית, בניצחון 3-2 על צ'אווס במסגרת המחזור הראשון לעונת 2017/2018. ב-11 בדצמבר הבקיע את שערו היחיד במדי הקבוצה, בניצחון 1-0 על פיירנסה במסגרת המחזור ה-14 בליגה. בסך הכל ערך פריירה 14 הופעות ליגה במדי המועדון. ב-27 ביוני 2019 חתם פריירה על חוזה לשלוש עונות בפאסוס די פריירה מליגת העל הפורטוגלית. ב-18 באוגוסט ערך את הופעת הבכורה שלו במועדון, בהפסד 1-0 לסנטה קלרה במסגרת המחזור השני לעונת 2019/2020. ב-8 בדצמבר הבקיע את שער הבכורה שלו במועדון, בהפסד 3-2 לוויטוריה סטובל במסגרת המחזור ה-13 בליגה. בסך הכל ערך פריירה 97 הופעות ליגה במדי המועדון בשלוש העונות הראשונות שלו, והבקיע בהן תשעה שערים. הלדר פריירה, באתר Transfermarkt הלדר פריירה, באתר Soccerway הלדר פריירה, באתר FootballDatabase.eu Paços contrata Hélder Ferreira ao Vitória de Guimarães באתר Diário de Notícias, ‏ 27 ביוני 2019 (בפורטוגזית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הלדר פריירה".
פרדריק קלמנס

פרדריק קלמנס (באנגלית: Frederic Edward Clements;‏ 16 בספטמבר 1874, לינקולן–26 ביולי 1945, סנטה ברברה) היה אקולוג אמריקאי בין מפתחי תאוריה של סוקצסיה. פרדריק קלמנס נולד בעיירה לינקולן שבנברסקה. בשנת 1894 הוא סיים אוניברסיטת נברסקה–לינקולן ובשנת 1898 סיים עבודת תואר שלישי. בשנת 1899 הוא התחתן עם אדית גרטרוד קלמנס, גם היא דוקטור לבוטניקה ששיתפה איתו פעולה במחקרים. הוא החל ללמד באוניברסיטה ובשנת 1905 התמנה לפרופסור. בשנת 1907 הוא עבר למינאפוליס והתמנה לראש מחלקת בוטניקה באוניברסיטת מינסוטה. בשנת 1917 קלמנס עבר למכון קרנגי למדע ועבד שם עד לשנת 1941. תחילה הוא התמנה למנהל תחום המחקר אך בהמשך לאור ביקורת על שיטות המחקר שלו ויחסים אישיים לא טובים מינוי זה נלקח ממנו. במהלך עבודתו במכון הוא ערך ניסויים רבים בתחנות מחקר בטוסון, סנטה ברברה ובקולורדו. בשנת 1941 קלמנס פרש לגמלאות אך המשיך לעשות מחקרים בתחנת מחקר בסנטה ברברה. על בסיס מחקריו וניסויי שטח קלמנס פיתח תאוריה של סוקצסיה. המונח "קליימקס" באקולוגיה שהוא תיאר ופיתח היה בין התאוריות המובילות באקולוגיה בתחילת המאה ה-20. בהמשך בעקבות ביקורת של ארתור טנסלי ומדענים נוספים שימוש בה פחת. הספרים העיקריים שנכתוב על ידי קלמנס הם Plant Succession ‏ (1916) ו-Plant Indicators ‏ (1920). קלמנס היה תומך של לאמארקיזם. במהלך שנות ה-20 של המאה ה-20 הוא ערך מספר ניסויים שהוכיחו לכאורה העברת תכונות חדשות של צמחים בתורשה. רק כעבור עשור הנושא הוכח תוך שימוש בתורת האבולוציה. במהלך עבודתו קלמנס תיאר מספר רב לצמחים. אחד מהם Clementsia rhodantha נקרא על שמו. מדיה וקבצים בנושא פרדריק קלמנס בוויקישיתוף ביוגרפיה ביוגרפיה מפורטת של בני זוג קלמנס פרדריק קלמנס, באתר אנציקלופדיה בריטניקה (באנגלית) Hagen, Joel B. (1993). Clementsian Ecologists: The Internal Dynamics of a Research School. Osiris. Vol. 8, Research Schools: Historical Reappraisals. pp. 178–195.
אליעזר אבן שנג'י

הרב אליעזר אבן שאנג'י או שנג'י או שנגי (ה'ת"ך - התע"א) היה אב"ד ומגדולי דורו בקושטא, ומחבר ספר דת ודין. נולד בשנת ה'ת"כ (1660) בערך, לרבי נסים, מצאצאי רבי אפרים אבן שאנג'י, שהגיע לקושטא מספרד בעת הגירוש ולאחותו של רבי חיים בנבנישתי ושל רבי יהושע רפאל בנבנישתי. היה תלמידו המובהק של רבי יוסף קצבי, בישיבתו למד. כבר בהיותו כבן שלושים חתם על פסקי דין יחד עם רבו רבי יוסף. רבי יצחק מארביט כותב על תקופתו זו: והרב הזה לא שקט ולא ידע מנוחה ולא היה אועל ושותה על הסדק דרך כל בני אדם אלא שהקדיש כל כחותיו וידיעותיו ועתותיו לשפוט העדה הגדולה שבחרו בו וימנוהו עליהם כדיין — דת ודין, הקדמה התכתב בהלכה עם חכמי דורו, ביניהם רבי יהודה רוזאניס, מהר"ם שלטון, רבי יצחק אלפנדרי ועם בנו רבי חיים אלפאנדרי השני. החיד"א מספר על ביקורו של רבי נסים רוזילייו בקושטנדינא: שמעתי שהרב הנז' [נסים רוזילייו] היה בקי בגורלות ועניני קבלה מעשית. והיה בקושטנדינא אצל הרב המו' מהר"ר אליעזר ן' שנגי ז"ל וראהו מצטער על הגביר כמה"ר אברהם שונצינו נ"ע שהיה פאר הדור והניחוהו במשמר אשר מחוייבי מיתה אסורים שם והיו מצטערים עליו ובפרט הרב מהר"א ן' שנגי ז"ל שהיה לו איזה קורבה עם הגביר הנז'. והרב נ"ר לקח מקרא ועשה גורל בכוונותיו ויצא לו פ' והיה ראשיתך מצער ואחריתך ישגה מאד. ואמר להם אל תיראו שינצל ממיתה ויצא דינו לאור. טעמו וראו הפסוק הזה שהוא מקצתו ר"ת וכך פירושו. והיה רבי אברהם שונצינו ימים תוך כלא מצער. ואחרי תת כיסים יצא שמח גביר אברהם מאד. ע"כ פי' הפסוק וכן היה שאחרי ימים מעטים יצא דינו לאור ופדה נפשו בממון. — שם הגדולים מערכת גדולים אות נ [יד] מהר"ר נסים רוזילייו חתם יחד עם דודו רבי יהושע על אגרת לרבי שמעון אבן חביב, רבה של גליפולי בה אסרו על יבם שיש לו אשה וילדים לקחת את אשת אחיו שנפטר נפטר בשנת התע"א כשהוא בן חמשים ושתים. בשנת התע"ב, עת פרצה השרפה הגדולה ברובע היהודי בקושטא, נשרף ביתו של רבי אליעזר וכל פסקיו ושאר כתביו עלו באש. בנו היה רבי חיים, שהדפיס את ספרו של אביו. כתב ספרים רבים שהיו למאכולת אש, ומכתביו ששרדו הוציא לאור בנו, רבי חיים, את ספר: דת ודין (קושטא תפ"ב) - דרושים על התורה ותשובות, ומעט פסקים מאחיו, רבי יעקב מוריה, שנה י"ט גיליון ג-ד, עמוד מה שם הגדולים מערכת גדולים אות א [רב] מהר"ר אליעזר ן' שנגי רבי אליעזר אבן שאנג'י, דת ודין, באתר היברובוקס אליעזר אבן שנג'י, באתר "החכם היומי" מוריה, שנה י"ט גיליון ג-ד, עמוד מו
This Charming Man

"This Charming Man" הוא סינגל של להקת הרוק האנגלית, הסמית'ס, שנכתב על ידי הגיטריסט ג'וני מאר והזמר מוריסי, והופק על ידי ג'ון פורטר (אנ'). השיר יצא, על ידי חברת התקליטים העצמאית ראף טרייד, ב-31 באוקטובר 1983. השיר מופיע בגרסה האמריקאית של אלבום האולפן הראשון של הלהקה, The Smiths. השיר, המונגד לתרבות הלהט"בית המרכזית של שנות ה-80, נכתב כדי לעורר סצנת מחתרתית ישנה יותר, מקודדת ומודעת לעצמה. הזמר אמר כי: "אני מאוד אוהב את הרעיון של הקול הגברי שהוא די פגיע, שהוא נלקח במניפולציה מועטה, במקום שתמיד יש את הדבר המאצ'ואיסטי הכבד הזה שפשוט משעמם את כולם". על אף שהצליח במידה בינונית, הסינגל הגיע למקום ה-25 במצעד הסינגלים הבריטי, וזכה לשבחים רבים הן בעיתונות המוזיקה והן בעיתונות המיינסטרים. הסינגל הוצא מחדש ב-1992, והגיע למקום ה-8 במצעד הסינגלים הבריטי (מה שהופך אותו ללהיט הגדול ביותר של הסמית'ס בבריטניה לפי מצעד זה). בשנת 2004, מאזיני ה-BBC Radio 2 בחרו בו במקום ה-97 בסקר "100 השירים הנמכרים ביותר" של התחנה. המגזין מוג'ו (אנ') הציב את השיר במקום הראשון בתכונת "50 תקליטי האינדי הגדולים בבריטניה בכל הזמנים" משנת 2008. הסינגל קיבל אישור פלטינה על ידי איגוד תעשיית ההקלטות הבריטי בשנת 2019. נכון ליוני 2022, השיר הושמע למעלה מ-75 מיליון פעמים ביוטיוב, ו-272 מיליון פעמים בספוטיפיי. הלהקה האמריקאית, Death Cab for Cutie, הוציאו גרסת כיסוי לשיר ב-1997 עבור אלבום הדמו שלהם, You Can Play These Songs with Chords‏. בשנת 2001, להקת האינדי פופ הקנדית, Stars (אנ'), הוציאו גרסת כיסוי לשיר ב-2001 עבור אלבום האולפן הראשון שלהם, Nightsongs. Goddard, Simon (2004). The Smiths: Songs That Saved Your Life. Reynolds & Hearn. ISBN 1-903111-84-6. Rogan, Johnny (בדצמבר 1993). Morrissey & Marr: The Severed Alliance. London: Omnibus Press. ISBN 0-7119-3000-7. {{cite book}}: (עזרה) Rooksby, Rikky (בספטמבר 2001). Inside Classic Rock Tracks. Backbeat Books. ISBN 0-87930-654-8. {{cite book}}: (עזרה) Snow, Mat (במרץ 2008). "Ello 'Andsome!". Mojo. ISSN 1351-0193. {{cite journal}}: (עזרה) Strong, Martin Charles (2000). The Great Rock Discography. Edinburg: Canongate. ISBN 978-1-84195-017-4. Young, Rob (2006). Rough Trade – Labels Unlimited. London: Black Dog Publishing. ISBN 1-904772-47-1. מידע על היצירה "This Charming Man" באתר מיוזיק בריינז מידע על הסינגל "This Charming Man" באתר מיוזיק בריינז מידע על היצירה "This Charming Man" באתר Discogs סרטון השיר "This Charming Man" באתר יוטיוב Strong 2000, p. 901. Snow 2008. "BBC – Radio 2 – Sold On Song Top 100: 'This Charming Man' – The Smiths". BBC Radio 2. 2004. ארכיון מ-2022-06-21. נבדק ב-23 בנובמבר 2005. {{cite web}}: (עזרה) "Smiths: This Charming Man". British Phonographic Industry. ארכיון מ-2022-06-21. נבדק ב-30 ביוני 2020. {{cite web}}: (עזרה) The Smiths - This Charming Man (Official Music Video), ארכיון מ-2022-06-21, נבדק ב-2022-06-21 This Charming Man - 2011 Remaster, 1984-02-20, ארכיון מ-2022-06-21, נבדק ב-2022-06-21 Eliscu, Jenny (14 בנובמבר 2002). "Death Cab for Cutie – You Can Play These Songs with Chords". Rolling Stone. אורכב מ-המקור ב-3 במאי 2009. נבדק ב-10 במרץ 2007. {{cite journal}}: (עזרה) Studarus, Laura (14 באוקטובר 2014). "Stars: Gang of Losers". Paste. ארכיון מ-2019-10-28. נבדק ב-11 במאי 2015. {{cite journal}}: (עזרה)